CELEX: 62019CA0673
Language: lt
Date: 2021-02-24 00:00:00
Title: Byla C-673/19: 2021 m. vasario 24 d. Teisingumo Teismo (penktoji kolegija) sprendimas byloje (Raad van State (Nyderlandai) prašymas priimti prejudicinį sprendimą) M, A, Staatssecretaris van Justitie en Veiligheid / Staatssecretaris van Justitie en Veiligheid, T (Prašymas priimti prejudicinį sprendimą – Prieglobstis ir imigracija – Direktyva 2008/115/EB – 3, 4, 6 ir 15 straipsniai – Valstybės narės teritorijoje neteisėtai esantis pabėgėlis – Sulaikymas siekiant perduoti kitai valstybei narei – Pabėgėlio statusas toje kitoje valstybėje narėje – Negrąžinimo principas – Sprendimo grąžinti nebuvimas – Direktyvos 2008/115 taikymas)

2021 4 19   
            
            
               LT
            
            
               Europos Sąjungos oficialusis leidinys
            
            
               C 138/7
            
         
      2021 m. vasario 24 d. Teisingumo Teismo (penktoji kolegija) sprendimas byloje (Raad van State (Nyderlandai) prašymas priimti prejudicinį sprendimą) M, A, Staatssecretaris van Justitie en Veiligheid / Staatssecretaris van Justitie en Veiligheid, T
      
      (Byla C-673/19) (1)
      
      (Prašymas priimti prejudicinį sprendimą - Prieglobstis ir imigracija - Direktyva 2008/115/EB - 3, 4, 6 ir 15 straipsniai - Valstybės narės teritorijoje neteisėtai esantis pabėgėlis - Sulaikymas siekiant perduoti kitai valstybei narei - Pabėgėlio statusas toje kitoje valstybėje narėje - Negrąžinimo principas - Sprendimo grąžinti nebuvimas - Direktyvos 2008/115 taikymas)
      (2021/C 138/08)
      Proceso kalba: nyderlandų
      
         Prašymą priimti prejudicinį sprendimą pateikęs teismas
      
      
         Raad van State
      
      
         Šalys pagrindinėje byloje
      
      
         Apeliantai: M, A, Staatssecretaris van Justitie en Veiligheid
      
      
         Kitos apeliacinio proceso šalys: Staatssecretaris van Justitie en Veiligheid, T
      
         Rezoliucinė dalis
      
      2008 m. gruodžio 16 d. Europos Parlamento ir Tarybos direktyvos 2008/115/EB dėl bendrų nelegaliai esančių trečiųjų šalių piliečių grąžinimo standartų ir tvarkos valstybėse narėse 3, 4, 6 ir 15 straipsniai turi būti aiškinami taip, kad pagal juos valstybei narei nedraudžiama administracine tvarka sulaikyti trečiosios šalies piliečio, neteisėtai esančio jos teritorijoje, siekiant priverstinai jį perduoti kitai valstybei narei, kurioje jam suteiktas pabėgėlio statusas, kai šis pilietis atsisako paklusti jam duotam nurodymui vykti į šią kitą valstybę narę ir neįmanoma priimti sprendimo jį grąžinti.
      
         (1)  OL C 423, 2019 12 16.